Държавен вестник, бр. 56, 2014 г., стр. 45

БРОЙ  56	
Д Ъ Р Ж А В Е Н  В Е С Т Н И К 	
СТР.  45  
– радиографски данни за тежък остър рес­
пираторен синдром, 
– резултати от аутопсия, констатиращи 
пневмония, 
– резултати от аутопсия, констатиращи 
тежък остър респираторен синдром, 
и 
липса на алтернативна диагноза, която да 
може напълно да обясни заболяването. 
Лабораторни критерии 
Лабораторни критерии за потвърждаване 
на случай 
Поне един от следните три критерия: 
– изолиране на вирус в клетъчна култура 
от клинична проба и идентифициране на 
SARS-CoV чрез метод от рода на обратно 
транскриптазна полимеразна верижна реак­
ция (RT-PCR), 
– откриване на нуклеинова киселина на 
SARS-CoV в поне една от следните три си­
туации: 
– в поне две различни клинични проби 
(напр. назофарингеален секрет и изпражне­
ния), 
– в същия вид клинична проба, взета два 
или повече пъти по време на заболяването 
(напр. поредица назофарингеални аспирати), 
– две различни изследвания или повторе­
но изследване RT-PCR с използване на нов 
екстрат РНК от първоначалната клинична 
проба при всеки тест, 
– специфичен антитяло отговор срещу 
SARS-CoV, получен чрез един от следните 
два метода: 
– сероконверсия чрез ELISA или инди­
ректен имунофлуоресцентен антитяло тест 
(IFA) в серума в острата фаза и във фазата 
на възстановяване, изследвани едновременно, 
– 4-кратно или по-голямо нарастване на 
титъра на антителата между серума в острата 
фаза и във фазата на възстановяване, изслед­
вани едновременно.
Лабораторни критерии за вероятен случай 
Поне един от следните два критерия: 
– единичен положителен тест за антитела 
за SARS-CoV, 
– положителен резултат при полимеразна 
верижна реакция (PCR) за SARS-CoV в еди­
нична клинична проба и едно изследване. 
Епидемиологични критерии 
Поне един от следните три критерия:
– лице, заемащо длъжност, свързана с 
повишен риск от излагане на SARS-CoV 
(напр. персонал в лаборатория, работеща с 
живи вируси на SARS-CoV или живи вируси 
от същия тип или съхраняваща клинични 
проби, заразени със SARS-CoV; лице в кон­
такт с диви животни или с други животни, 
смятани за източник на SARS-CoV, с техните 
изпражнения, секрети и т.н.), 
– близко лице* на едно или повече лица, при 
което(ито) ТОРС е потвърден или което(ито) 
е(са) подложено(и) на изследвания, свързани 
с ТОРС, 
– лице, което е пътувало или пребивавало 
в район, засегнат от ТОРС, 
– двама или повече здравни работници** 
в едно и също лечебно заведение с клинични 
признаци на ТОРС, при които заболяването 
се е проявило внезапно в рамките на един и 
същ 10-дневен период, 
– три или повече лица (здравни работници 
и/или пациенти, и/или посетители) с клинични 
признаци на ТОРС, при които заболяването се 
е проявило внезапно в рамките на един и същ 
10-дневен период и които са епидемиологично 
свързани с лечебни заведения. 
* За близко се смята лице, което се грижи 
за болен от ТОРС, живее с него или е имало 
пряк контакт с неговите респираторни секре­
ти, телесни течности и/или екскрети (напр. 
фекалии). 
** В този контекст понятието „здравен 
работник“ обхваща целия болничен персо­
нал. Определението за „лечебно заведение“, 
в което възниква поредицата от случаи, ще 
зависи от местната ситуация. Размерът на за­
ведението може да варира от самостоятелно, 
дори и малко, лечебно заведение до отделно 
отделение или отделение в голяма болница.
Класификация на случаите в период между 
епидемии 
Прилага се и при поява на огнище на бо­
лестта в незасегната страна или област. 
Възможен случай: Всяко лице, което от­
говаря на клиничните критерии и при което 
съществува епидемична връзка. 
Вероятен случай: Всяко лице, което от­
говаря на клиничните критерии и при което 
съществува епидемична връзка и което отго­
варя на лабораторните критерии за вероятен 
случай. 
Потвърден случай на национално равнище: 
Всяко лице, което отговаря на клиничните и 
лабораторните критерии за потвърждаване на 
случай, когато изследването е осъществено в 
Национална референтна лаборатория. 
Потвърден случай: Всяко лице, което 
отговаря на клиничните и лабораторните 
критерии за потвърждаване на случай, когато 
изследването е осъществено в Референтна 
потвърдителна лаборатория за ТОРС на СЗО. 
Класификация на случаите по време на 
епидемия 
Прилага се по време на епидемия в страна/
район, където поне за едно лице е получено 
лабораторно потвърждение от Референтна 
потвърдителна лаборатория за ТОРС на СЗО.
Възможен случай: Всяко лице, което от­
говаря на клиничните критерии.